**Telki Község**

**Polgármestere**

 **Előterjesztés**

**Telki község Önkormányzat tulajdonát képező köztemető üzemeltetésére pályázat kiírásáról**

**Az előterjesztés mellékletei: 1** db

**Az előterjesztést tárgyalja**: képviselő-testület

**Az előterjesztés elfogadása**: egyszerű többségű szavazatot igényel.

Telki község Önkormányzatának Képviselő-testülete a köztemető kegyeleti közszolgáltatási feladatainak ellátásával 2011.szeptember 28. napján aláírt kegyeleti közszolgáltatási szerződésben Gyertyaláng Kegyeleti Szolgálat Temetkezési Kft-vel ( 2040 Budaörs, Ibolya u. 56. ) bízta meg a temetőkről és a temetkezésekről szóló 1999. évi XLIII. törvény (továbbiakban Ttv.), az e törvény végrehajtásáról rendelkező 145/1999 (X.1) Korm.rend (a továbbiakban: Vhr.), valamint a helyi rendeletben foglalt rendelkezések szerint.

A közszolgáltatási szerződés 2019. január 1-én lejár.

A képviselő-testület a köztemető üzemeltetését a temetőkről és a temetkezésről szóló 1999.évi XLIII.törvény 39.§. (1) bekezdése, valamint a Vhr rendelkezéseinek megfelelően pályázat útján kiválasztott üzemeltetővel kívánja ellátni. Ennek érdekében javaslom a pályázat mellékletét képező pályázati felhívás jóváhagyását.

A temetőkről és a temetkezésről szóló törvény 39. § (2) bekezdés e) pontja tekintettel a feladat sajátosságára 5 és 15 év között írja elő az időtartamot, mi az 5 éves időtartamra szóló szerződéskötést javasolunk.

Telki, 2018. október 15.

 Deltai Károly

 polgármester

**Határozati javaslat**

**Telki község**

 **Képviselő-testülete**

**/ 2018. (XI .) Öh. számú**

**határozata**

Telki község képviselő-testülete az önkormányzat tulajdonét képező köztemető üzemeltetéséét a temetőkről és temetkezésekről szóló 1999.évi XLIII. törvény és annak végrehajtásáról szóló 145/1999.(X.1.) Korm.rendelet rendelkezéseinek megfelelően pályázat útján kiválasztott üzemeltetővel kívánja ellátni.

A köztemető üzemeltetésére vonatkozó pályázat a határozat melléklete

Határiőd: azonnal

Felelős: polgármester

Melléklet

**PÁLYÁZATI FELHÍVÁS**

**a Telki köztemető üzemeltetésére és fenntartására**

Telki község képviselő-testülete a temetőkről és a temetkezésekről szóló 1999. évi XLIII. törvény (továbbiakban Ttv.), az e törvény végrehajtásáról rendelkező 145/1999 (X.1) Korm.rend. alapján pályázatot ír ki a Telki 1466 hrsz alatt felvett ,, temető ,, megjelölésű, köztemető fenntartására és üzemeltetésére.

A temető műszaki adatai:

Területe: m2

Építmények: ravatalozó, kolombárium fal, drótkerítés,

Közművek: villany, víz vezeték

A temető üzemeltésére vonatkozó kegyelti közszolgáltatási szerződés határozott időre , öt év időtartamra, 2019.január 1.napjától 2024. december 31.napjáig

A kegyeleti közszolgáltatási szerződés csak azzal a gazdálkodó szervezettel köthető, amely a temetőkről és a temetkezésről szóló 1999.évi XLIII. törvényben és annak végrehajtásáról szóló 145/1999.(X.01.) Korm. rendeletben meghatározott szakmai, pénzügyi és egyéb feltételeknek megfelel, és azokat a pályázat benyújtásával egyidejűleg hitelt érdemlően igazolja.

**A pályázathoz az alábbi mellékleteket kötelezően csatolni kell:**

- igazolás arra vonatkozóan, hogy a pályázó rendelkezik a temetőkről és a temetkezésről szóló 1999. évi XLIII. törvényben és az annak végrehajtásáról szóló 145/1999. (X..01.) Korm. rendeletben meghatározott az üzemeltetőre és a temetkezési szolgáltatókra is vonatkozó - szakmai, pénzügyi és egyéb feltételekkel

- a pályázó 30 napnál nem régebbi cégkivonata, képviselőjének aláírási címpéldánya

- a pályázó teljes bizonyító erejű magánokiratba vagy közokiratba foglalt nyilatkozata arra vonatkozóan, hogy ellene csőd- vagy felszámolási eljárás nincs folyamatban

- igazolás arra vonatkozóan, hogy a pályázó rendelkezik a temetőkről és a temetkezésről szóló 1999. évi XLIII. törvényben és az annak végrehajtásáról szóló 145/1999. (X..01.) Korm. rendeletben meghatározott az üzemeltetőre és a temetkezési szolgáltatókra is vonatkozó szakmai, pénzügyi és egyéb feltételekkel

- a szolgáltatási tevékenység 2018 évben alkalmazandó árjegyzékét,

- a feladat ellátásához szükséges tárgyi és személyi feltételeket,

- a temetőben tervezett fejlesztésekre vonatkozó elképzeléseket,

- a temetésfelvétel és a temetéshez szükséges kellékekkel való ellátás módját

- Az üzemeltető fenti tevékenységei alapján végzett tevékenységéért a szolgáltatás ellenértékének mértékét

**A pályázat nyertese a temető üzemeltetése és a közszolgáltatás körében az alábbi feladatokat köteles ellátni:**

A temető törvény 16. §-ában a pályázati felhívás szerinti feladatok az üzemeltetésre és a 25. § (1) bekezdésében a szolgáltatási tevékenységre meghatározottakat teljes körű szolgáltatásként ellátni.

Ezek a következők:

a.) Meghatározza a temetkezési szolgáltatás, illetőleg a temetőben végzett egyéb szolgáltatási tevékenységek ellátásának temetői rendjét;

b) Biztosítja az eltemetés (urnaelhelyezés) feltételeit, ideértve a temetési helyre való első temetést megelőzően a sírhely kiásásáról (sírásás) való gondoskodást;

c) Megállapítja a temetőlátogatók kegyeletgyakorlásának feltételeit, a nyitvatartási időt;

d) Biztosítja a ravatalozó, tárolók és hűtők, valamint a temető egyéb közcélú létesítményei (infrastruktúra) karbantartását, és működtetni azokat,

e) Gondoskodik a temetőbe kiszállított elhunytak átvételéről, és biztosítja a temető nyitását, zárását;

f) Vezeti és megőrzi a temetkezési nyilvántartó könyveket, melynek másolatát minden folyó évet követő január 15-ig átad az Önkormányzat kijelölt ügyintézőjének.

g) Tájékoztatja a temetőlátogatókat;

h) Kijelöli a temetési helyeket;

i) Elvégzi a temető és létesítményeinek tisztántartását, az utak karbantartását, síkosság- mentesítését és a hó-eltakarítást, a temető közterületein az utak, és kerítés mellett fűnyírást, úgy, hogy a terület egész évben rendezettséget mutasson,

j) Összegyűjti és elszállítja a kihelyezett konténerekbe a hulladékot,

k) Gondoskodik a temető rendjének betartásáról és betartatásáról;

l) Összehangolja a temetői létesítmények, így különösen a ravatalozó használatával kapcsolatos temetkezési szolgáltatói tevékenységeket, szervezési intézkedésekkel elősegíteni a temetés és az urnaelhelyezés zökkenőmentes lefolytatását;

m) Gondoskodik az ügyfélfogadásról.

**Egyéb kikötések:**

 - A temető üzemeltetésével összefüggő feladatok költségei az üzemeltetőt terhelik. Az Önkormányzatot terhelő költségek: köztemetés, beruházás.

- Az üzemeltető köteles a temetkezéssel kapcsolatos ügyintézésről és a temetkezési szolgáltatások igénybevételének feltételeiről (pl. díjak feltüntetése) a temetőben és a telephelyén hirdetményt kifüggeszteni.

- Az üzemeltetési tevékenység Korm.rendeletben meghatározott műszaki, közegészségügyi és alapvető kegyeleti, illetve személyi feltételek szerint gyakorolható. Tevékenységének gyakorlása során az üzemeltető a jogszabályokban meghatározott alapelvek érvényesülését köteles biztosítani.

- A pályázónak kötelezettséget kell vállalnia az alábbiakra:

a.) A tevékenységét más gazdasági tevékenységétől számvitelileg elkülöníti

b.) Az üzemeltetéssel összefüggő bevételeiről és kiadásairól az önkormányzatot évente tájékoztatja a nyilvántartásokkal összekapcsolva. A temetési igényekről vezetett nyilvántartások ezen beszámoló részét képezik.

- Fűnyírás és a temető előtti közterület karbantartása.

- A temetőben történő egyéb fejlesztések az Önkormányzattal egyeztetett módon történhetnek.

- Az üzemeltetőnek a kegyeleti közszolgáltatás mellett temetkezési szolgáltatást is nyújtania kell.

- Üzemeltető az önkormányzat temetővel kapcsolatos rendeletében meghatározott díjakon kívül egyéb díjakat nem állapíthat meg

- Az üzemeltető a temetkezési szolgáltatók tekintetében köteles megtartani az egyenlő bánásmód követelményét.

**A pályázat benyújtási határideje**: 2018. november 30. 10.00 óra

**A pályázatok benyújtási helye**: Telki község Önkormányzat Polgármesteri Hivatal

(2089 Telki, Petőfi u.1.)

**A pályázat benyújtásának módja**: A pályázatot zárt borítékban kell benyújtani.

A pályázatok bontására 2018. november 30.-.án 12 órakor kerül sor

A pályázat elbírálása: A pályázatokban a Képviselő-testület a benyújtást követően képviselő-testületi ülésen bírálja el, és egyben fenntartja magának a jogot, hogy a pályázatot eredménytelennek nyilvánítsa.

További információk a 26-920-801-as telefonszámon, dr.Lack Mónika jegyzőtől kérhető.